
REFERAT DE APROBARE


Subsemnatul Dincă Florin Ionuț, primar al oraşului Boldeşti-Scăeni, supun spre analiză şi aprobare Consiliului Local „ Proiect de hotărâre privind  aprobarea  Planului Urbanistic Zonal ,,Extindere intravilan (S=24468mp) pentru zona instituții şi servicii şi zona căi de comunicații rutiere (Sstudiată-25032mp)”.
 În baza OUG nr. 57/2019 privind Codul administrativ,  a Legii nr. 50/1991 privind autorizarea realizării lucrărilor de construcţii, republicată, cu modificările şi completările ulterioare, a Legii nr. 350/2001 privind amenajarea teritoriului şi urbanismul, cu modificările şi completările ulterioare, şi a referatului arhitectului şef,  vă prezint următoarele : 
- Terenul studiat prin PUZ este situat în oraș Boldești-Scăeni, localitate componentă Seciu, str. Principală, nr. cad. 22794, jud. Prahova. 
	- În vederea autorizării obiectivului de investiții mai sus menționat,  se impune reglementarea urbanistică a terenului studiat prin PUZ. 
- Documentația urbanistică a fost finanțată de domnul Tudoran Lorin Gabriel și dna Tudoran Mariana Daniela și inițiată de UAT Boldești-Scăeni în conformitate cu prevederile art. 54 alin. (1) și (2) și ale art. 50 alin. (1) din Legea 350/2001 privind amenajarea teritoriului și urbanismul, cu modificările și completările ulterioare.
  	- Potrivit Ordinului MDRT nr. 2701/2010 s-a procedat la informarea şi consultarea publicului în două etape, etapa I-a –intenţia de elaborare a PUZ-ului şi etapa a II-a pentru elaborarea propunerilor;
	- Planul Urbanistic Zonal supus aprobării este valabil pe durata de valabilitate a Planului Urbanistic General aprobat prin H.C.L. 84/30.06.2011 și prelungit prin H.C.L. 87/24.06.2021. 
	- Conform legislaţiei în vigoare, Planul Urbanistic Zonal se aprobă de către Consiliul Local ulterior avizării lui de către Consiliul Judeţean.
	Proiectul de hotărâre a fost iniţiat de către fosta conducere a primăriei, fiind în procedura de transparenţă decizională în perioada 29.09.2024-7.10.2024, nefiind înregistrate propuneri, sugestii sau opinii cu valoare de recomandare conform referatului responsabiliului cu Legea nr. 52/2003 înregistrat sub nr. 16787/08.10.2024.
Faţă de cele mai sus expuse, propun aprobarea  proiectului de hotărâre mai sus menţionat, a documentaţiei prevăzută în anexă.
În speranţa aprobării, vă mulţumesc anticipat!


PRIMAR,
DINCĂ FLORIN IONUȚ


Consiliului Local al Oraşului Boldeşti-Scăeni
